Efter en forrygende kamp fredag aften mod SønderjyskE er AaB Ishockey nu klar til finalen mod Herning

AaB var suveræne i fredagens match og bankede sønderjyderne med 3-1. Jens Nielsen var manden bag to af målene og var naturligvis glad for sejren. - Jeg synes vi faktisk løber på skøjter i dag og styrer fulstændigt, siger Jens Nielsen til TV2/NORD. Den unge reservemålmand Kristian Vestergaard har fået fuld spilletid i semifinalerne efter at amerikanske Brian Greer udgik med en skade i første semifinalekamp. Reservemålmanden er naturligvis tilfreds med aftenens resultat. - Det er fantastisk. Vi spiller en god kamp, og jeg synes det er en stor fornøjelse at få så meget tid på isen, siger han. Første finalekamp mod Herning spilles på mandag.